PSTC บวกกว่า 9% โบรกมองแนวโน้มขึ้นต่อ ลุ้นทดสอบ 2.20 บ.
PSTC บวกกว่า 9% โบรกมองแนวโน้มขึ้นต่อ ลุ้นทดสอบแนวต้าน 2.20 บ.
19 พ.ค. 2564

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 11.18 น. อยู่ที่ระดับ 2.08 บาท บวก 0.18 บาท หรือ 9.47% สูงสุดที่ระดับ 2.14 บาท ต่ำสุดที่ระดับ 1.91 บาท ด้วยมูลค่าการซื้อขาย 333.96 ล้านบาท
 
ด้าน บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุแนะนำ “ซื้อ” มองแนวรับ : 1.90 และ 1.87 / แนวต้าน : 2.04 และ 2.20
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบแนวรับของรูปแบบสามเหลี่ยม ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ขณะที่ MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัด แนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเข้าใกล้ระดับ 60
ทั้งนี้ แนะนําซื้อ PSTC โดยมีแนวรับที่ 1.90 และ 1.87 เพื่อคาดหวังการปรับตัวเพิ่มขึ้นไป ทดสอบแนวต้านที่ 2.04 และ 2.20 เป็นจุดขายทำกำไร
พร้อมแนะนำ STOP LOSS ถ้าราคาหุ้นปิดต่ำกว่า 1.82 บาท